52 



retardatas. Novi Te doctissimum esse Botanicum a longo retro 

 tempore, sed conflrmatus magis ex propriis Tuis litens, dum oxo- 

 niis degi, a Cel. Dillenio^ communicatis ; vidi enim ex istis Te inter 

 rariores istos Botanicos facile primum esse, qui genera quaeris na- 

 turalia. Dolui itaque eo magis, dum ex epistola Tua ad me, ut 

 et ad D. Gronovium data, colligerem quantum lasciva mea, quam 

 dicis, castos Tuos feriret oculos; speraveram castis omnia casta; 

 quod mea methodus parum et minus reliquis huc usque excogi- 

 tatis valeat, non nego; secula judicabunt! per bonam & malam 

 famam! desumsi methodum a staminibus et pistillis, cum tam pau- 

 cos videram Botanicos ad has attendisse partes, sperabamque me 

 rem gratam facturum, si has describerem partes, desumsi metho- 

 dum a staminibus et pistilhs, quse lasciva dicuntur, dum alii e pe- 

 talis et capsula id est Nymphis & ovariis desumant; quam [!] cre- 

 derem non multo nitidiores esse partes. Desumunt Botanici me- 

 thodum a fructu seu ovario in plantis, an itaque velies ex ovario 

 in Brutis; nostrum est inquirere notas differentes & diagnosticas, 

 non imponere creatis. Methodum meam numquam naturalem dixi, 

 dabo si vixero proxime omnia systemata contracta. et fragmenta 

 methodi naturalis; inde concludamus quae methodus maxime na- 

 turalis sit; et an Methodus dicenda quae genera contra sensum 

 characteris classici assumat. Sed transeat hgec, mea non defen- 

 dam, judicabit dies. 



Ammanniae characterem dedi*, plantam florentem praeterita 

 sestate habui; stamina & petala attente vidi; petala in nullo flore 

 erant; dissecui enim calices plus quam viginti antequam explica- 

 bantur, cum frustra in explicatis floribus ea queesivissem, et obser- 

 vavi ea omnino nulla esse. Houstonus^ fuit accuratus, habuit et 

 suos defectus, ut ex manuscripto ejus facile perceperam . accedit 

 proxime ad Ocymophyllum Buxb : genere, quod genus dudum con- 

 stitutum fuit a Petito^ sub nomine Dantim, quodque ego recensui 

 sub nomine, ab eodem Viro desumto Isnardice; proxime dico acce- 

 dit ad hoc Ammannia; ejusdem generis tamen non dixerim. Mitto 

 mea genera, pervolvas ea si placeat ut Amicus, excuses errores 

 apud juvenem, qui meliora addiscere cupiat. alia vice si vixero 

 emendatiora prodibunt, ego peregrinans hic ut debueram expolire 

 me non potui. Nomina nova ne te moveant quaeso, reddam ra- 

 tionem facti in Gritica mea*, quae jam jam absoluta est. Mitto 

 Floram Lapponicam, sed in ea nil tibi gratum före praevideo, non 

 enim tempus fuit eam expoliendi; synonyma svecorum assumsi 

 svasu D. Dillenii. 



